प्रतिष्ठा-ध्वजारोहण की 37वीं वर्षगांठ मनाई
श्री महावीर स्वामी जैन मंदिर सदर बाजार में प्रतिष्ठा तथा ध्वजा की 37वीं वर्षगांठ महोत्सव के तहत शुक्रवार सुबह ध्वजा की शोभायात्रा निकाली गई। यह प्रमुख मार्गों से होकर मंदिर पर समाप्त हुई। शोभायात्रा की गहुली बनाकर अगवानी की गई। यात्रा में बड़ी संख्या में महिलाओं ने कलश धारण किए। मंदिर पर सुबह 10.41 बजे उदघोष के साथ ध्वजारोहण किया गया।
रतलाम से मंदसौर विहार करते साध्वीवृंद ने नगर प्रवेश के पश्चात श्रीसंघ की विनती स्वीकार कर महामहोत्सव को संपन्न कराने के लिए एक सप्ताह रुकने का कहा जिससे श्रीसंघ में खुशियां छा गई। साध्वी मनोहर कीर्ति , दर्शनप्रभाजी ने धर्मसभा में कहा कि मनुष्य सिर्फ धर्म-कर्म से ही बड़ा व महान बनता है। उसके जीवन का आधार मोक्ष का मार्ग तथा जीवन की सफलता सिर्फ धर्म और कर्म पर आधारित है। जो जैसा कर्म करेगा वैसा ही फल पाता है। साध्वी चारित्रप्रभाजी आदि ठाणा रविवार को हसनपालिया के लिए प्रस्थान करेंगे। अठारह अभिषेक का धर्मलाभ डॉ. रखबचंद भंसाली परिवार तथा स्नात्र महोत्सव ध्वजा, वरघोड़े का लाभ संजय कुमार बाबूलाल कोठारी परिवार ने लिया। साधर्मिक वात्सल्य किया गया।
अहिंसा परमोधर्म, फूलों की भी हत्या बंद हो -साध्वी दर्शनप्रभाजी
नामली । जिन फूलों को पौधों से तोड़कर प्रभु के चरणों में चढ़ाया जाता हो, पूजा-अर्चना, देवी-देवताओं के चित्रों पर मालाओं के रूप में चढ़ाया जाता है। फूलों को सभी समाज प्रभु भक्ति का हिस्सा मानते हैं लेकिन वे फूलों को स्वागत में, शवयात्रा में उड़ाकर पाप कर रहे हैं। ये फूल-पंखुडिय़ां दिनभर पैरों में आते हैं। इससे पाप के भागी बनते हैं। यह बात उपाश्रय में विश्राम हेतु विराजित साध्वी दर्शनप्रभाजी ने कही। पुष्पों की बजाय रंगीन पन्नियों के टुकड़ों, थर्माकोल के टुकड़ों को रंगकर, केसर रंग को पानी में घोलकर छींटों से स्वागत किया जाना चाहिए।
वर्षगांठ महोत्सव में निकली शोभायात्रा में शामिल समाजजन।
hin_Deva hin_Deva hin_Deva hin_Deva hin_Deva hin_Deva